CELEX: 62012TN0147
Language: hu
Date: 2012-03-30 00:00:00
Title: T-147/12. sz. ügy: 2012. március 30-án benyújtott kereset — Wünsche Handelsgesellschaft International kontra Bizottság

9.6.2012   
            
            
               HU
            
            
               Az Európai Unió Hivatalos Lapja
            
            
               C 165/29
            
         2012. március 30-án benyújtott kereset — Wünsche Handelsgesellschaft International kontra Bizottság
   (T-147/12. sz. ügy)
   2012/C 165/50
   Az eljárás nyelve: német
   
      Felek
   
   
      Felperes: Wünsche Handelsgesellschaft International mbH & Co KG (Hamburg, Németország) (képviselők: K. Landry és G. Schwendinger ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a REM 02/09 ügyben 2011. szeptember 16-án hozott C(2011) 6393 végleges bizottsági határozatot;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   A felperes a REM 02/09 ügyben 2011. szeptember 16-án hozott C(2011) 6393 végleges bizottsági határozat megsemmisítését kéri, amely megállapította, hogy az adott egyedi ügyben, amely a felperes által 2004-ben és 2006-ban behozott, az Agaricus nemzetséghez tartozó gombából készült, Kínából származó konzerveket érinti, nem indokolt a behozatali vámok elengedése.
   Keresete alátámasztása érdekében a felperes a következő jogalapokra hivatkozik.
   
               1.
            
            
               A Vámkódex 220. cikke (2) bekezdése b) pontjának megsértése
               
                           —
                        
                        
                           A felperes kétségbe vonja a Bizottság értékelését azzal kapcsolatban, hogy a jelen esetben a német vámhatóságok tévedéséről van szó.
                        
                     
                           —
                        
                        
                           Mindenesetre nem lehet megállapítani a felperes (állítólagos) tévedését sem. A jóhiszeműen eljáró és tapasztalt felperessel szemben nem lehet felróni a gondossági kötelezettség elmulasztását. A felperes úgy véli, hogy az összetett jogi helyzet és a német hatóságok sokéves gyakorlata miatt hivatkozhat a jogos bizalomra.
                        
                     
         
               2.
            
            
               A Vámkódex 239. cikkének megsértése
               
                           —
                        
                        
                           A Bizottság eljárási jogi hibát vétett, mivel pusztán a Vámkódex 220. cikke (2) bekezdésének b) pontja szerinti elutasításra hivatkozva rövid úton, bármely önálló vizsgálat nélkül megtagadta, hogy a behozatali vámokat a Vámkódex 239. cikke alapján engedje el.
                        
                     
                           —
                        
                        
                           Ezenkívül a Bizottság anyagi jogi hibát is vétett, mivel nem ismerte el, hogy a jelen esetben a Vámkódex 239. cikke szerinti „különleges körülmények” merültek fel, és az e cikk szerinti elengedés feltételei teljesültek.
                        
                     
         
               3.
            
            
               Általános jogelvek megsértése
               
                           —
                        
                        
                           A felperes továbbá azt kifogásolja, hogy a Bizottság a megtámadott határozattal megsértette a bizalomvédelem elsődleges jogban elismert elvét, az arányosság elvét, a gondos ügyintézés elvét és az egyenlő bánásmód elvét.